**ΟΔΗΓΙΕΣ ΜΕΤΑ ΑΠΟ ΕΞΑΓΩΓΗ ΔΟΝΤΙΟΥ**

Η εξαγωγή δοντιού αφήνει στο στόμα ένα τραύμα. Θα επουλωθεί σύντομα όπως οποιοδήποτε τραύμα στο σώμα μας, και, με την κατάλληλη φροντίδα, αυτό θα γίνει γρήγορα και χωρίς προβλήματα.

1. Κρατήστε το βαμβάκι σφιχτά και σταθερά δαγκωμένο για 30-45 λεπτά. Η πίεση θα σταματήσει την αιμορραγία. Αν μέσα στη μέρα διαπιστώσετε ότι αιμορραγεί, πάρτε καθαρό βαμβάκι ή γάζα, με καθαρά χέρια, και δαγκώστε σταθερά για άλλα 45 λεπτά.
2. **Την μέρα της εξαγωγής:**- Αποφύγετε τα ζεστά φαγητά και ποτά
- Αποφύγετε σκληρές τροφές
- Αποφύγετε να ξεπλένετε έντονα το στόμα σας, να κάνετε αλατόνερο και να φτύνετε
- **Αποφύγετε το κάπνισμα**
- Αποφύγετε έντονη σωματική δραστηριότητα
- Αποφύγετε το βούρτσισμα στην περιοχή και γενικά οτιδήποτε θα μπορούσε να διαταράξει την ομαλή επούλωση ή να προκαλέσει μόλυνση.
3. Είναι λογικό να υπάρχει μια ενόχληση τις πρώτες 1-3 μέρες μετά την εξαγωγή. Πάρτε κάποιο απλό παυσίπονο **εκτός από ασπιρίνη**. Αν ο πόνος διαρκέσει περισσότερο από 3 μέρες επικοινωνήστε με το ιατρείο!
4. Παίρνετε τα υπόλοιπα φάρμακά σας κανονικά, εκτός αν σας έχει συστηθεί διαφορετικά.
5. Πιθανών να έχετε τη γεύση του αίματος στο στόμα σας την πρώτη μέρα. Αν ωστόσο, για οποιοδήποτε λόγο, η αιμορραγία δεν σταματά μέχρι το βράδυ επικοινωνήστε με το ιατρείο ή το νοσοκομείο πριν πάτε για ύπνο!

Για οποιαδήποτε απορία μην διστάσετε να επικοινωνήσετε μαζί μας.